title: 2013/584/ES: Eiropas Parlamenta Lēmums ( 2013. gada 17. aprīlis ) par Eiropas Zāļu aģentūras 2011. finanšu gada budžeta izpildes apstiprināšanu

text:
               16.11.2013

               LV

               Eiropas Savienības Oficiālais Vēstnesis

               L 308/254

      EIROPAS PARLAMENTA LĒMUMS

   (2013. gada 17. aprīlis)
   par Eiropas Zāļu aģentūras 2011. finanšu gada budžeta izpildes apstiprināšanu
   (2013/584/ES)
   EIROPAS PARLAMENTS,

               —

               ņemot vērā Eiropas Zāļu aģentūras 2011. finanšu gada galīgos pārskatus,

               —

               ņemot vērā Revīzijas palātas ziņojumu par Eiropas Zāļu aģentūras 2011. finanšu gada pārskatiem ar Aģentūras atbildēm (1),

               —

               ņemot vērā Padomes 2013. gada 12. februāra ieteikumu (05753/2013 – C7-0041/2013),

               —

               ņemot vērā Līguma par Eiropas Savienības darbību 319. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,

               —

               ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (3) un jo īpaši tās 208. pantu,

               —

               ņemot vērā Eiropas Parlamenta un Padomes Regulu (EK) Nr. 726/2004 (4), ar ko izveido Eiropas Zāļu aģentūru, un jo īpaši tās 68. pantu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un jo īpaši tās 94. pantu,

               —

               ņemot vērā Reglamenta 77. pantu un VI pielikumu,

               —

               ņemot vērā Budžeta kontroles komitejas ziņojumu un Vides, sabiedrības veselības un pārtikas nekaitīguma komitejas atzinumu (A7-0098/2013),

               1.

               sniedz Eiropas Zāļu aģentūras izpilddirektoram apstiprinājumu par Aģentūras 2011. finanšu gada budžeta izpildi;

               2.

               izklāsta savus konstatējumus turpmāk tekstā iekļautajā rezolūcijā;

               3.

               uzdod priekšsēdētājam šo lēmumu un rezolūciju, kas ir tā neatņemama daļa, nosūtīt Eiropas Zāļu aģentūras izpilddirektoram, Padomei, Komisijai un Revīzijas palātai, kā arī nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Martin SCHULZ

            Ģenerālsekretārs

         Klaus WELLE

      (1)  OV C 388, 15.12.2012., 116. lpp.

      (2)  OV L 248, 16.9.2002., 1. lpp.

      (3)  OV L 298, 26.10.2012., 1. lpp.

      (4)  OV L 136, 30.4.2004., 1. lpp.

      (5)  OV L 357, 31.12.2002., 72. lpp.

         EIROPAS PARLAMENTA REZOLŪCIJA

      (2013. gada 17. aprīlis),
      ar konstatējumiem, kas ir neatņemama daļa no lēmuma par Eiropas Zāļu aģentūras 2011. finanšu gada budžeta izpildes apstiprināšanu
      EIROPAS PARLAMENTS,

                  —

                  ņemot vērā Eiropas Zāļu aģentūras 2011. finanšu gada galīgos pārskatus,

                  —

                  ņemot vērā Revīzijas palātas ziņojumu par Eiropas Zāļu aģentūras 2011. finanšu gada pārskatiem ar Aģentūras atbildēm (1),

                  —

                  ņemot vērā Padomes 2013. gada 12. februāra ieteikumu (05753/2013 – C7-0041/2013),

                  —

                  ņemot vērā Līguma par Eiropas Savienības darbību 319. pantu,

                  —

                  ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,

                  —

                  ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (3) un jo īpaši tās 208. pantu,

                  —

                  ņemot vērā Eiropas Parlamenta un Padomes Regulu (EK) Nr. 726/2004 (4), ar ko izveido Eiropas Zāļu aģentūru, un jo īpaši tās 68. pantu,

                  —

                  ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un jo īpaši tās 94. pantu,

                  —

                  ņemot vērā Reglamenta 77. pantu un VI pielikumu,

                  —

                  ņemot vērā Budžeta kontroles komitejas ziņojumu un Vides, sabiedrības veselības un pārtikas nekaitīguma komitejas atzinumu (A7-0098/2013),

                  A.

                  tā kā Revīzijas palāta norādīja, ka ir guvusi pamatotu pārliecību par to, ka Eiropas Zāļu aģentūras (“Aģentūras”) gada pārskati par 2011. finanšu gadu ir ticami un ka pakārtotie darījumi ir likumīgi un pareizi;

                  B.

                  tā kā Parlaments 2012. gada 23. oktobrī sniedza Aģentūras izpilddirektoram apstiprinājumu par Aģentūras 2010. finanšu gada budžeta izpildi (6) un lēmumam par budžeta izpildes apstiprināšanu pievienotajā rezolūcijā cita starpā:

                              —

                              aicināja Aģentūru līdz nākamās budžeta izpildes apstiprināšanas procedūras sākumam informēt budžeta izpildes apstiprinātājiestādi par grafiku un rezultātiem attiecībā uz atlikušajiem 46 % pārbaužu, kurās to Aģentūras ekspertu un komitejas locekļu interešu deklarācijas, kas laikposmā no 2012. gada 1. janvāra līdz 31. maijam bija aktīvi iesaistīti Aģentūras darbībās, salīdzina ar viņu curriculum vitae (CV),

                              —

                              aicināja Aģentūru sniegt budžeta izpildes apstiprinātājiestādei precīzu grafiku jaunās ex ante un ex post pārbaužu sistēmas ieviešanai attiecībā uz interešu deklarācijām, saskaņā ar kuru šīs deklarācijas pēc nejaušības principa salīdzina ar curriculum vitae un ekspertu sniegtajām ziņām valsts līmenī,

                              —

                              aicināja Aģentūru turpmāk katrā gada darbības pārskatā iekļaut atsevišķu sadaļu, kurā izklāstīti pasākumi, kas veikti, lai novērstu un pārvaldītu interešu konfliktus, un kurā cita starpā būtu jānorāda:

                                          —

                                          pārbaudīto iespējamo interešu konflikta gadījumu skaits,

                                          —

                                          “virpuļdurvju” (darbinieku rotācija starp publisko un privāto sektoru) gadījumu skaits,

                                          —

                                          katrā gadījumu kategorijā veiktie pasākumi,

                                          —

                                          sākto uzticības zaudēšanas procedūru skaits un rezultāti,

                                          —

                                          piemērotās sankcijas,

                              —

                              prasīja Aģentūrai sniegt budžeta izpildes apstiprinātājiestādei detalizētu informāciju par veiktajiem pasākumiem;

                  C.

                  tā kā Aģentūras 2011. gada budžets bija EUR 208 863 000, kas veido 0,22 % nominālo pieaugumu salīdzinājumā ar 2010. finanšu gadu;

                  D.

                  tā kā Eiropas Savienības kopējā iemaksa Aģentūras 2011. gada budžetā bija EUR 39 765 191,39 salīdzinājumā ar EUR 36 755 652,07 2010. gadā,

         Saistībā ar 2010. gada budžeta izpildes apstiprinājumu veiktie pasākumi

                  1.

                  saskaņā ar Aģentūras sniegto informāciju atzīst, ka saistībā ar tās ekspertu un komiteju locekļu interešu deklarāciju ex post pārbaudi pašreiz veiktajās ex post pārbaudēs tiks iekļauts atlikušo 46 % pārbaužu materiāla reprezentatīvs paraugs; atzīmē, ka, ņemot vērā gūto pieredzi ex post pārbaudēs, kuras īstenoja saistībā ar 2010. gada budžeta izpildes apstiprinājuma sniegšanu, patlaban tiek izstrādātas jaunas, rūpīgākas pārbaudes; pieņem zināšanai Aģentūras iesniegto grafiku un gaida detalizētu informāciju par pārbaužu rezultātiem;

                  2.

                  ar gandarījumu konstatē, ka no 2012. gada Aģentūra savā gada darbības pārskatā ir ieviesusi īpašu sadaļu, kurā tiek izklāstītas darbības, kas veiktas interešu konfliktu novēršanai un pārvaldībai;

         Budžeta un finanšu pārvaldība

                  3.

                  atgādina, ka Savienības kopējā iemaksa 2011. gada budžetā bija EUR 39 765 191,39, kas veido 8,65 % pieaugumu salīdzinājumā ar iepriekšējo gadu;

                  4.

                  apstiprina, ka Aģentūras budžetu finansē gan no Savienības budžeta, gan farmācijas nozares maksām par pieteikšanos uz Savienības tirdzniecības atļaujām, to saņemšanu vai pagarināšanu; saskaņā ar gada darbības pārskata datiem konstatē, ka 2011. gadā 77,7 % Aģentūras ienākumu tiek uzskatīti par ieņēmumiem no maksām, kas katru gadu turpina pieaugt, un ka attiecīgie ienākumi no Savienības iemaksas 2011. gadā bija 18,3 % (2010. gadā – 18,8 % jeb 14 %, ja no Savienības kopējās iemaksas atskaita atgūto pārpalikumu);

                  5.

                  konstatē, ka Aģentūras saistību un maksājumu apropriāciju izpilde bija attiecīgi 95,21 % un 81,97 % salīdzinājumā ar 95,65 % un 79,10 % 2010. gadā; aicina Aģentūru veikt turpmākus pasākumus, lai uzlabotu maksājumu izpildes līmeni;

                  6.

                  ar bažām norāda, ka līdzīgi kā iepriekšējos Revīzijas palātas ziņojumos arī šajā norādīts, ka ir jāievieš atalgojuma sistēma, kas piemērojama dalībvalstu iestāžu sniegtajiem pakalpojumiem, pamatojoties uz reālajām izmaksām; pauž nožēlu par to, ka kopš 2009. gada, kad valdi iepazīstināja ar jaunu priekšlikumu par maksājumu sistēmu, bet netika panākta vienošanās, šajā jautājumā nav gūts nekāds progress; norāda, ka 2013. gada martā Aģentūra iepazīstinās valdi ar priekšlikumu par jaunu maksājumu sistēmu; atzinīgi vērtē Aģentūras vadības centienus sekmēt valdes lēmuma pieņemšanu, lai pārskatītu dalībvalstu sniegto pakalpojumu atalgojuma sistēmu, ņemot vērā reālās izmaksas; pilnībā apzinās to, ka tik maz ir paveikts tādēļ, ka valde nav pieņēmusi nekādu lēmumu; tādēļ atzinīgi vērtē Aģentūras vadības pieeju aicināt Komisiju sniegt turpmāku atbalstu šajā jautājumā; mudina Aģentūru informēt budžeta izpildes apstiprinātājiestādi par jaunumiem šajā jautājumā, cita starpā arī par situāciju saistībā ar jaunu rīcības plānu un valdes viedokli par to;

         Pārnestās apropriācijas

                  7.

                  atkārtoti pauž bažas par to, ka atbilstoši Revīzijas palātas ziņojumam II sadaļas (“Administratīvie izdevumi”) maksājumu apropriācijas EUR 9 600 000 apmērā, t. i., 29 % no II sadaļas budžeta, kā arī III sadaļas (“Pamatdarbības izdevumi”) maksājumu apropriācijas EUR 10 300 000 apmērā, t. i., 34 % no III sadaļas budžeta, tika pārnestas uz 2012. gadu; uzskata, ka tik augsts pārnesuma līmenis ir pretrunā gada pārskata principam;

                  8.

                  ar bažām norāda uz atšķirībām starp Revīzijas palātas secinājumiem un Aģentūras atbildi saistībā ar 2009. gadā noslēgto pamatlīgumu par IT pakalpojumiem, kurā konstatēti pārkāpumi un kura dēļ Palāta sagatavoja atzinumu ar piezīmi par pakārtoto darījumu likumību un pareizību attiecībā uz Aģentūras 2009. gada pārskatiem; norāda, ka Revīzijas palāta uzskata palielinājumu sākotnējā nolīguma maksimālajā apjomā par nepamatotu, turpretī Aģentūra par nepamatotu neuzskata ne pamatlīgumu par IT pakalpojumiem, ne arī tā paplašināšanu; mudina Aģentūru sniegt plašāku informāciju šajā jautājumā un veikt pasākumus, lai novērstu pretrunas;

         Iepirkuma procedūras

                  9.

                  atbilstoši Revīzijas palātas informācijai konstatē, ka ir turpmāk jāuzlabo iepirkuma procedūru pārredzamība attiecībā uz paredzētā līgumu apjoma pamatojumu un atlases kritēriju noteikšanu, publicēšanu un piemērošanu; ar gandarījumu konstatē, ka Aģentūra ir pieņēmusi zināšanai Revīzijas palātas komentārus un atjauninājusi pārskatāmības un dokumentācijas sagatavošanas procedūras;

         Darbā pieņemšanas procedūras

                  10.

                  atzīmē, ka 2011. gadā Aģentūra izsludināja 15 vakances uz pagaidu darbinieku amata vietām un ka minētā gada beigās Aģentūras kopējais darbinieku skaits bija palielinājies no 656 līdz 689;

                  11.

                  atbilstoši Revīzijas palātas informācijai konstatē, ka ir jāuzlabo personāla atlases procedūru pārredzamība; ar bažām konstatē, ka Atlases komisijas locekļi ne vienmēr ir aizpildījuši interešu konflikta deklarācijas vai tās ir aizpildījuši novēloti un nav pierādījumu, ka būtu veikti kādi pasākumi, lai risinātu jautājumus, kas rodas saistībā ar šīm deklarācijām; pauž nožēlu par to, ka Atlases komisijas procedūras ne vienmēr bija pienācīgi dokumentētas un nav apliecinājumu ne tam, kā tika izstrādāta metode atlasīto kandidātu saraksta veidošanai, ne arī tam, ka rakstisko pārbaudījumu vai interviju jautājumi tika izstrādāti pirms pārbaudījumiem;

                  12.

                  atbilstoši Aģentūras sniegtajai informācijai norāda, ka tā ir pieņēmusi zināšanai Revīzijas palātas komentārus un atjauninājusi pārskatāmības un savlaicīgas dokumentācijas sagatavošanas procedūras; uzskata, ka dažas Civildienesta noteikumu prasības var radīt ievērojamu administratīvo slogu; tādēļ mudina Komisiju atļaut zināmus atvieglojumus attiecībā uz Civildienesta noteikumu 110. panta piemērošanu aģentūrām;

         Interešu konflikts

                  13.

                  atzinīgi vērtē to, ka Revīzijas palāta veica revīziju, kuras mērķis bija novērtēt interešu konflikta pārvaldības politiku un procedūras četrās ES aģentūrās, tostarp Eiropas Zāļu aģentūrā, un revīzijas rezultātus izklāstīja Īpašajā ziņojumā Nr. 15/2012;

                  14.

                  norāda, ka saskaņā ar Revīzijas palātas konstatējumiem laikā, kad tika pabeigta faktu materiāla vākšana uz vietas (2011. gada oktobrī), Aģentūra adekvāti nepārvaldīja interešu konflikta situācijas, taču bija izstrādājusi vienas no progresīvākajām politikas nostādnēm un procedūru interešu konfliktu deklarēšanai, izvērtēšanai un pārvaldībai;

                  15.

                  atzinīgi vērtē to, ka pēc Revīzijas palātas veiktās revīzijas un Īpašā ziņojuma Nr. 15/2012 publicēšanas un atbilstoši budžeta izpildes apstiprinātājiestādes ieteikumiem 2010. gadam Aģentūra ir veikusi virkni pasākumu, jo īpaši:

                              —

                              2012. gadā vēlreiz tika pārskatīta politika attiecībā uz zinātniskās komitejas locekļu un ekspertu interešu konfliktu novēršanu (galvenokārt, lai sniegtu skaidrāku priekšstatu), kas iepriekš pārskatītā redakcijā stājās spēkā 2011. gada 29. septembrī, un tā stājās spēkā 2012. gada 3. aprīlī,

                              —

                              2011. gada 29. septembrī tika ieviesta deklarēto zinātniskās komitejas locekļu interešu konfliktu obligātā pārbaude; turklāt visām iestādēm, kas ieceļ ekspertus, tiek piedāvāta iespēja novērtēt ikvienu ekspertu iepriekš – pirms Aģentūra viņu formāli izvērtē līdzdalībai tās darbībās,

                              —

                              2012. gada 3. aprīlī stājās spēkā pārskatītā politika attiecībā uz valdes locekļu konfliktu novēršanu (atbilstoši politikai attiecībā uz zinātniskās komitejas locekļiem un ekspertiem),

                              —

                              uzticības zaudēšanas procedūras tika izstrādātas gan attiecībā uz zinātniskās komitejas locekļiem un ekspertiem (stājās spēkā 2012. gada 3. aprīlī), gan uz valdes locekļiem (stājās spēkā 2012. gada 7. jūnijā),

                              —

                              ir turpmāk uzlabota darbinieku interešu deklarāciju uzskaites pārredzamība, proti, tagad tiek reģistrēti visi ierobežojumi attiecībā uz dalību sanāksmju darba kārtības jautājumu apspriešanā (izdarīts pirms 2012. gada decembra);

                  16.

                  mudina Aģentūru turpināt īstenot Revīzijas palātas ieteikumus jebkādu interešu konfliktu novēršanai tās dažādajās pārvaldes un izpildes struktūrās un reizi sešos mēnešos ziņot budžeta izpildes apstiprinātājiestādei par iepriekšminētās politikas un procedūru īstenošanu, kā arī par jebkādām turpmākām izmaiņām interešu konflikta situāciju pārvaldībā;

                  17.

                  aicina Aģentūru sākt strukturētu dialogu ar pilsonisko sabiedrību par jautājumiem, kas saistīti ar interešu konfliktu, un vismaz divreiz gadā organizācijas uzaicināt atklāti apspriest vispārsvarīgus jautājumus, pamatojoties uz iepriekš saskaņotu darba kārtību, un informēt budžeta izpildes apstiprinātājiestādi par šo apspriežu rezultātiem;

                  18.

                  atzinīgi vērtē Aģentūras apņemšanos 2013. gada pirmajā pusē veikt pārskatītās politikas īstenošanas pārbaudi saistībā ar interešu konfliktu pārvaldību un to, ka interešu konfliktu pārvaldības ex ante un ex post pārbaude pašreiz tiek izstrādāta, lai to ieviestu 2013. gada otrajā ceturksnī; aicina Aģentūru informēt budžeta izpildes apstiprinātājiestādi par gūtajiem rezultātiem;

                  19.

                  atzinīgi vērtē to, ka pēc tam, kad 2012. gada jūnijā bijušais Juridiskā dienesta vadītājs pārtrauca darbu Aģentūrā un sāka strādāt kā vecākais padomnieks ASV bāzētā juridiskā firmā, kuras vairāki klienti bija farmācijas rūpniecības uzņēmumi, Aģentūras izpilddirektors veica pārbaudi saistībā ar viņa darbu Juridiskā dienesta vadītāja, Apvienotās komitejas priekšsēdētāja, Disciplinārās komitejas priekšsēdētāja un Iepirkumu un līgumu padomdevējas komitejas locekļa amatā; atzīst, ka nav konstatēts nekāda veida interešu konflikts, ne arī Civildienesta noteikumu 11. un 11.a pantā noteikto pienākumu nepildīšana; pauž gandarījumu par to, ka saskaņā ar Civildienesta noteikumu 16. pantu izpilddirektors noteica zināmus ierobežojumus attiecībā uz Juridiskā dienesta bijušā vadītāja darbību divu gadu laikā pēc viņa aiziešanas no Aģentūras; aicina Aģentūru sniegt budžeta izpildes apstiprinātājiestādei detalizētu informāciju par minētajiem ierobežojumiem;

         Iekšējā revīzija

                  20.

                  atzīmē, ka tika veikta padziļināta riska novērtēšana, lai noteiktu revīzijas prioritātes, tā rezultātā vienojās, ka 2012. gada revīzijas tēma būs “Plānošana un budžeta veidošana”, un Iekšējās revīzijas dienests veica revīziju “Eiropas Zāļu aģentūras darbības nepārtrauktība”;

                  21.

                  atzīmē, ka, balstoties uz minētās revīzijas rezultātiem, Iekšējās revīzijas dienests nāca klajā ar trīspadsmit ieteikumiem, no kuriem septiņi tika uzskatīti par ļoti svarīgiem, pieci – par svarīgiem un viens – par vēlamu; ar gandarījumu atzīmē, ka valde pieņēma visus ieteikumus un ka Aģentūras sagatavoto darbības plānu, kas paredzēja veikt labojumus atbilstoši minētajiem ieteikumiem, IRD uzskatīja par atbilstošu;

                  22.

                  norāda, ka Iekšējās revīzijas dienests pašnovērtējuma veidā veica arī IT riska novērtējumu, sniedzot pārskatu par IT riska jomām;

                  23.

                  atzīst, ka attiecībā uz IRD iepriekšējiem ieteikumiem un to īstenošanu Aģentūrā līdz 2011. gada 31. decembrim kopš iepriekšējās revīzijas nebija īstenoti deviņi par ļoti svarīgiem klasificēti ieteikumi, bet astoņus Aģentūra bija īstenojusi – tos IRD pašreiz pārbauda – un ka 2011. gada 31. decembrī nebija nekādu būtisku ieteikumu, kas nebūtu īstenoti;

                  24.

                  norāda, ka lēmumam par budžeta izpildes apstiprināšanu ir pievienoti arī horizontāla rakstura konstatējumi, un sakarā ar tiem vērš uzmanību uz Parlamenta 2013. gada 17. aprīļa rezolūciju (7) par aģentūru darbības rezultātiem, finanšu pārvaldību un kontroli.

         (1)  OV C 388, 15.12.2012., 116. lpp.

         (2)  OV L 248, 16.9.2002., 1. lpp.

         (3)  OV L 298, 26.10.2012., 1. lpp.

         (4)  OV L 136, 30.4.2004., 1. lpp.

         (5)  OV L 357, 31.12.2002., 72. lpp.

         (6)  OV L 350, 20.12.2012., 82. lpp.

         (7)  Pieņemtie teksti, P7_TA(2013)0134 (skatīt šā Oficiālā Vēstneša 374. lpp.).


title: Eiropas Parlamenta un Padomes Lēmums ( 2009. gada 17. decembris ), ar ko groza 2006. gada 17. maija Iestāžu nolīgumu par budžeta disciplīnu un pareizu finanšu pārvaldību attiecībā uz daudzgadu finanšu shēmu – enerģētikas jomas projektu finansēšana Eiropas ekonomikas atveseļošanas plāna kontekstā

text:
               24.12.2009

               LV

               Eiropas Savienības Oficiālais Vēstnesis

               L 347/26

      EIROPAS PARLAMENTA UN PADOMES LĒMUMS

   (2009. gada 17. decembris),
   ar ko groza 2006. gada 17. maija Iestāžu nolīgumu par budžeta disciplīnu un pareizu finanšu pārvaldību attiecībā uz daudzgadu finanšu shēmu – enerģētikas jomas projektu finansēšana Eiropas ekonomikas atveseļošanas plāna kontekstā
   (2009/1005/ES)
   EIROPAS PARLAMENTS UN EIROPAS SAVIENĪBAS PADOME,
   ņemot vērā Eiropas Parlamenta, Padomes un Komisijas 2006. gada 17. maija Iestāžu nolīgumu par budžeta disciplīnu un pareizu finanšu pārvaldību (1) un jo īpaši tā 21. punktu, 22. punkta pirmo un otro daļu un 23. punktu,
   ņemot vērā grozīto Komisijas priekšlikumu,
   tā kā:

               (1)

               Eiropas Parlaments, Padome un Komisija 2009. gada 18. novembra budžeta saskaņošanas sanāksmē vienojās par nosacījumiem, lai Eiropas ekonomikas atveseļošanas plāna kontekstā papildus finansētu enerģētikas un platjoslas interneta projektus, kā arī ieguldījumus, lai stiprinātu darbības saistībā ar “jaunajiem uzdevumiem”, kas definēti kopējās lauksaimniecības politikas 2003. gada reformas vidusposma izvērtēšanas (“veselības pārbaudes”) laikā (2). Lai nodrošinātu minēto finansējumu, ir jāpārskata daudzgadu finanšu shēma 2007.–2013. gadam saskaņā ar Iestāžu nolīguma 21., 22. un 23. punktu tā, lai 2010. gada saistību apropriāciju maksimālais apjoms 1.a izdevumu apakškategorijā tiktu palielināts par EUR 1 779 miljoniem pašreizējās cenās.

               (2)

               Šī 2010. gada maksimālā apjoma palielināšana 1.a izdevumu apakškategorijā tiks pilnībā līdzsvarota, samazinot 2009. gada saistību apropriāciju maksimālo apjomu 1.a, 1.b, 2., 3.a un 5. izdevumu kategorijā, kā arī 2010. gada saistību apropriāciju maksimālo apjomu 1.a, 2. un 5. izdevumu kategorijā.

               (3)

               Lai saglabātu pareizu attiecību starp saistībām un maksājumiem, tiks pielāgoti maksājumu apropriāciju ikgadējie maksimālie apjomi. Šis pielāgojums būs neitrāls.

               (4)

               Tāpēc attiecīgi būtu jāgroza I pielikums Iestāžu nolīgumā par budžeta disciplīnu un pareizu finanšu pārvaldību (3),

         IR NOLĒMUŠI ŠĀDI.
   Vienīgais pants
   Iestāžu nolīguma par budžeta disciplīnu un pareizu finanšu pārvaldību I pielikumu aizstāj ar šā lēmuma pielikumu.

      Strasbūrā, 2009. gada 17. decembrī

            Eiropas Parlamenta vārdā –

            priekšsēdētājs

         J. BUZEK

            Padomes vārdā –

            priekšsēdētājs

         H. LINDBLAD

      (1)  OV C 139, 14.6.2006., 1. lpp.

      (2)  COM(2008) 800, COM(2008) 859, COM(2009) 171 un OV L 132, 29.5.2009., 8. lpp.

      (3)  Šim nolūkam skaitļus minētajā nolīgumā pārrēķina 2004. gada cenās.

      PIELIKUMS

         FINANŠU SHĒMA 2007.–2013. GADAM

                  (miljonos EUR – nemainīgās 2004. gada cenās)

                  SAISTĪBU APROPRIĀCIJAS

                  2007. g.

                  2008. g.

                  2009. g.

                  2010. g.

                  2011. g.

                  2012. g.

                  2013. g.

                  Kopā
                  2007.–2013. g.

                                 1.

                              Ilgtspējīga izaugsme

                     50 865

                     53 262

                     55 879

                     56 435

                     55 400

                     56 866

                     58 256

                     386 963

                              1.a

                              Konkurētspēja izaugsmei un nodarbinātībai

                  8 404

                  9 595

                  12 018

                  12 580

                  11 306

                  12 122

                  12 914

                  78 939

                              1.b

                              Kohēzija izaugsmei un nodarbinātībai

                  42 461

                  43 667

                  43 861

                  43 855

                  44 094

                  44 744

                  45 342

                  308 024

                                 2.

                              Dabas resursu saglabāšana un apsaimniekošana

                     51 962

                     54 685

                     51 023

                     53 238

                     52 528

                     51 901

                     51 284

                     366 621

                  no kuriem: ar tirgu saistīti izdevumi un tiešie maksājumi

                  43 120

                  42 697

                  42 279

                  41 864

                  41 453

                  41 047

                  40 645

                  293 105

                                 3.

                              Pilsonība, brīvība, drošība un tiesiskums

                     1 199

                     1 258

                     1 375

                     1 503

                     1 645

                     1 797

                     1 988

                     10 765

                              3.a

                              Brīvība, drošība un tiesiskums

                  600

                  690

                  785

                  910

                  1 050

                  1 200

                  1 390

                  6 625

                              3.b

                              Pilsonība

                  599

                  568

                  590

                  593

                  595

                  597

                  598

                  4 140

                                 4.

                              ES nozīme pasaules līmenī

                     6 199

                     6 469

                     6 739

                     7 009

                     7 339

                     7 679

                     8 029

                     49 463

                                 5.

                              Administrācija
                               (1)

                     6 633

                     6 818

                     6 816

                     6 999

                     7 255

                     7 400

                     7 610

                     49 531

                                 6.

                              Kompensācijas

                     419

                     191

                     190

                     800

                     SAISTĪBU APROPRIĀCIJAS KOPĀ

                     117 277

                     122 683

                     122 022

                     125 184

                     124 167

                     125 643

                     127 167

                     864 143

                  procentos no NKI

                  1,08 %

                  1,09 %

                  1,06 %

                  1,06 %

                  1,03 %

                  1,02 %

                  1,01 %

                  1,048 %

                     MAKSĀJUMU APROPRIĀCIJAS KOPĀ

                     115 142

                     119 805

                     109 091

                     119 245

                     116 884

                     120 575

                     119 784

                     820 526

                  procentos no NKI

                  1,06 %

                  1,06 %

                  0,95 %

                  1,01 %

                  0,97 %

                  0,98 %

                  0,95 %

                  1,00 %

                  Pieejamā rezerve

                  0,18 %

                  0,18 %

                  0,29 %

                  0,23 %

                  0,27 %

                  0,26 %

                  0,29 %

                  0,24 %

                  Pašu resursu maksimālais apjoms procentos no NKI

                  1,24 %

                  1,24 %

                  1,24 %

                  1,24 %

                  1,24 %

                  1,24 %

                  1,24 %

                  1,24 %

         (1)  Izdevumus pensijām, kas ietverti šīs izdevumu kategorijas maksimālajā apjomā, aprēķina kā tīrās darbinieku iemaksas attiecīgajā shēmā, no 2007. līdz 2013. gadam nosakot ierobežojumu EUR 500 miljonu apmērā, 2004. gada cenās.


title: 2006/286/EK: Komisijas Lēmums ( 2006. gada 12. aprīlis ), ar ko ieceļ locekļus Komitejā zālēm reti sastopamu slimību ārstēšanai   (Dokuments attiecas uz EEZ)

text:
               13.4.2006

               LV

               Eiropas Savienības Oficiālais Vēstnesis

               L 104/54

      KOMISIJAS LĒMUMS

   (2006. gada 12. aprīlis),
   ar ko ieceļ locekļus Komitejā zālēm reti sastopamu slimību ārstēšanai
   (Dokuments attiecas uz EEZ)
   (2006/286/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Eiropas Parlamenta un Padomes 1999. gada 16. decembra Regulu (EK) Nr. 141/2000 par zālēm reti sastopamu slimību ārstēšanai (1), un jo īpaši tās 4. panta 3. punktu,
   tā kā:

               (1)

               Komitejas zālēm reti sastopamu slimību ārstēšanai, še turpmāk “Komiteja”, kas izveidota saskaņā ar Regulas (EK) Nr. 141/2000 4. pantu, locekļu pilnvaru laiks beigsies 2006. gada 15. aprīlī. Tādēļ jāieceļ divi jauni Komitejas locekļi un jāatjauno pilnvaru laiks dažiem esošajiem locekļiem.

               (2)

               Eiropas Zāļu aģentūra ir ieteikusi izvirzīt trīs personas.

               (3)

               Komitejas locekļi jāieceļ uz trim gadiem, sākot no 2006. gada 16. aprīļa,

         IR NOLĒMUSI ŠĀDI.
   1. pants
   1.   Ar šo uz trim gadiem, sākot no 2006. gada 16. aprīļa, par Komitejas zālēm reti sastopamu slimību ārstēšanai, še turpmāk “Komiteja”, locekli, lai pārstāvētu pacientu organizācijas, ieceļ šādu personu:

                  Dr. Marie Pauline EVERS.

         2.   Ar šo uz trim gadiem, sākot no 2006. gada 16. aprīļa, par Komitejas locekļiem, lai pārstāvētu pacientu organizācijas, atkārtoti ieceļ šīs personas:

                  Birthe HOLM,

                  Yann LE CAM.

         2. pants
   1.   Saskaņā ar Eiropas Zāļu aģentūras ieteikumu ar šo uz trim gadiem, sākot no 2006. gada 16. aprīļa, par Komitejas locekli ieceļ šo personu:

                  Dr. Julia DUNNE.

         2.   Saskaņā ar Eiropas Zāļu aģentūras ieteikumu ar šo uz trim gadiem, sākot no 2006. gada 16. aprīļa, par Komitejas locekļiem atkārtoti ieceļ šīs personas:

                  Prof. Gianmartino BENZI,

                  Dr. David LYONS.

      Briselē, 2006. gada 12. aprīlī

            Komisijas vārdā —

            priekšsēdētāja vietnieks

         Günter VERHEUGEN

      (1)  OV L 18, 22.1.2000., 1. lpp.


title: 2011/728/: Eiropas Centrālās bankas Lēmums ( 2011. gada 31. oktobris ), ar ko groza Lēmumu ECB/2010/15 par EFSF aizdevumu dalībvalstīm, kuru valūta ir euro, pārvaldīšanu, kā arī Lēmumu ECB/2010/31 par kontu atvēršanu tādu maksājumu apstrādei, kas saistīti ar EFSF aizdevumiem dalībvalstīm, kuru valūta ir euro (ECB/2011/16)

text:
               8.11.2011

               LV

               Eiropas Savienības Oficiālais Vēstnesis

               L 289/35

         EIROPAS CENTRĀLĀS BANKAS LĒMUMS
   (2011. gada 31. oktobris),
   ar ko groza Lēmumu ECB/2010/15 par EFSF aizdevumu dalībvalstīm, kuru valūta ir euro, pārvaldīšanu, kā arī Lēmumu ECB/2010/31 par kontu atvēršanu tādu maksājumu apstrādei, kas saistīti ar EFSF aizdevumiem dalībvalstīm, kuru valūta ir euro
   (ECB/2011/16)
   (2011/728/ES)
   EIROPAS CENTRĀLĀS BANKAS VALDE,
   ņemot vērā Eiropas Centrālo banku sistēmas un Eiropas Centrālās bankas Statūtus un jo īpaši to 17. pantu un 21. pantu,
   tā kā:

               (1)

               2010. gada 21. septembra Lēmums ECB/2010/15 par EFSF aizdevumu dalībvalstīm, kuru valūta ir euro, pārvaldīšanu (1) nosaka noteikumus European Financial Stability Facility (EFSF) naudas konta atvēršanai Eiropas Centrālajā bankā (ECB), lai nodrošinātu aizdevuma līgumu (turpmāk – “Aizdevuma līgumi”) darbību saskaņā ar EFSF Pamatlīgumu, kas stājās spēkā 2010. gada 4. augustā (turpmāk – “EFSF Pamatlīgums”).

               (2)

               2010. gada 20. decembra Lēmums ECB/2010/31 par kontu atvēršanu tādu maksājumu apstrādei, kas saistīti ar EFSF aizdevumiem dalībvalstīm, kuru valūta ir euro (2), nosaka noteikumus attiecīgās aizņēmējas dalībvalsts nacionālās centrālās bankas naudas konta atvēršanai ECB, lai nodrošinātu Aizdevuma līgumu darbību saskaņā ar EFSF Pamatlīgumu.

               (3)

                  EFSF Pamatlīgums grozīts ar Papildu līgumu, kas stājās spēkā 2011. gada 18. oktobrī. Ar grozīto EFSF Pamatlīgumu izveidoti papildu instrumenti, ko EFSF var izmantot finansiāla atbalsta sniegšanai. Saskaņā ar grozītā EFSF Pamatlīguma preambulas 2. punktu un 2. panta 1. punktu EFSF var nodrošināt aizdevumu sniegšanu, preventīvo pasākumu iespējas, iespējas finansēt euro zonas dalībvalsts finanšu iestāžu rekapitalizāciju (izmantojot aizdevumus šādu dalībvalstu valdībām, t. sk. valstīs, kurās netiek īstenota korekciju programma), iespējas obligāciju pirkšanai sekundārajos tirgos vai iespējas obligāciju pirkšanai primārajos tirgos (visus šos instrumentus uzskatot par “finanšu palīdzību”), ko īsteno ar finanšu palīdzības līgumu palīdzību (turpmāk – “Finanšu palīdzības līgumi”). Aizdevuma līgumi turpina pastāvēt arī pēc grozītā EFSF Pamatlīguma stāšanās spēkā.

               (4)

               Tādēļ attiecīgi jāgroza Lēmums ECB/2010/15 un Lēmums ECB/2010/31,

         IR PIEŅĒMUSI ŠO LĒMUMU.
   1. pants
   Lēmumu ECB/2010/15 groza šādi:

               1)

               ar šādu pantu aizstāj 2. pantu:
               “2. pants
               Maksājumu saņemšana naudas kontā
               ECB maksājumus EFSF naudas kontā vai maksājumus no šā konta pieņem tikai tad, ja maksājumi notiek saistībā ar Aizdevuma līgumiem vai Finanšu palīdzības līgumiem.”;

               2)

               ar šādu pantu aizstāj 4. pantu:
               “4. pants
               Atlikums naudas kontā
               Pēc tam, kad izdarīti maksājumi saistībā ar Aizdevuma līgumiem vai Finanšu palīdzības līgumiem, EFSF naudas kontā nav kredīta atlikuma, kā arī nekādus līdzekļus nepārved uz šo naudas kontu pirms dienas, kurā jāveic maksājumi saistībā ar Aizdevuma līgumiem vai Finanšu palīdzības līgumiem. EFSF naudas kontā nekad nav debeta atlikuma. Tādēļ no EFSF naudas konta neveic maksājumus, kas pārsniedz šā konta kredīta atlikumu.”

         2. pants
   Lēmumu ECB/2010/31 groza šādi:

               1)

               ar šādu pantu aizstāj 1. pantu:
               “1. pants
               Naudas kontu atvēršana
               ECB pēc aizņēmējas dalībvalsts NCB lūguma var atvērt attiecīgās NCB naudas kontu tādu maksājumu apstrādei, kas saistīti ar Aizdevuma līgumu vai Finanšu palīdzības līgumu (turpmāk – “NCB naudas konts”).”;

               2)

               ar šādu pantu aizstāj 2. pantu:
               “2. pants
               Maksājumu saņemšana naudas kontā
               NCB naudas kontu lieto tikai tādu maksājumu apstrādei, kas saistīti ar Aizdevuma līgumu vai Finanšu palīdzības līgumu.”

         3. pants
   Stāšanās spēkā
   Šis lēmums stājas spēkā 2011. gada 2. novembrī.

      Frankfurtē pie Mainas, 2011. gada 31. oktobrī

            ECB prezidents

         Jean-Claude TRICHET

      (1)  OV L 253, 28.9.2010., 58. lpp.

      (2)  OV L 10, 14.1.2011., 7. lpp.


title: 2009/698/EK: Komisijas Lēmums ( 2009. gada 4. septembris ), ar ko izbeidz antidempinga procedūru attiecībā uz Baltkrievijas, Turcijas un Ukrainas izcelsmes metinātu dzelzs (izņemot čugunu) vai tērauda (izņemot nerūsējošo tēraudu) cauruļu un dobo profilu ar kvadrātisku vai taisnstūrveida šķērsgriezumu importu

text:
               9.9.2009

               LV

               Eiropas Savienības Oficiālais Vēstnesis

               L 237/34

      KOMISIJAS LĒMUMS

   (2009. gada 4. septembris),
   ar ko izbeidz antidempinga procedūru attiecībā uz Baltkrievijas, Turcijas un Ukrainas izcelsmes metinātu dzelzs (izņemot čugunu) vai tērauda (izņemot nerūsējošo tēraudu) cauruļu un dobo profilu ar kvadrātisku vai taisnstūrveida šķērsgriezumu importu
   (2009/698/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1995. gada 22. decembra Regulu (EK) Nr. 384/96 par aizsardzību pret importu par dempinga cenām no valstīm, kas nav Eiropas Kopienas dalībvalstis (1) (“pamatregula”), un jo īpaši tās 9. pantu,
   pēc apspriešanās ar Padomdevēju komiteju,
   tā kā:
   1.   PROCEDŪRA

   1.1.   Procedūras sākšana

               (1)

               Saskaņā ar pamatregulas 5. pantu Komisija, publicējot paziņojumu Eiropas Savienības Oficiālajā Vēstnesī
                   (2), 2008. gada 13. novembrī sāka antidempinga procedūru attiecībā uz Baltkrievijas, Turcijas un Ukrainas (“attiecīgās valstis”) izcelsmes metinātu dzelzs (izņemot čugunu) vai tērauda (izņemot nerūsējošo tēraudu) cauruļu un dobo profilu ar kvadrātisku vai taisnstūrveida šķērsgriezumu (“dobo profilu”) importu Kopienā.

               (2)

               Procedūra tika sākta pēc tam, kad 2008. gada 29. septembrī Eiropas Savienības Metinātu tērauda cauruļu nozares aizsardzības komiteja (“sūdzības iesniedzējs”) iesniedza sūdzību ražotāju vairākuma vārdā, kas šajā gadījumā pārstāv vairāk nekā 25 % no dobo profilu produkcijas Kopienā. Sūdzībā bija iekļauti prima facie pierādījumi par attiecīgo valstu izcelsmes dobo profilu dempingu un būtisko kaitējumu, ko tas izraisījis, un šos pierādījumus atzina par pietiekamiem, lai pamatotu procedūras sākšanu.

         1.2.   Iesaistītās personas un pārbaudes apmeklējumi

               (3)

               Komisija par procedūras sākšanu oficiāli informēja sūdzības iesniedzēju, visus zināmos iesaistītos Kopienas ražotājus, importētājus/tirgotājus un lietotājus, kā arī attiecīgo valstu ražotājus/eksportētājus, to apvienības un iestādes un zināmos līdzīga ražojuma izgatavotājus paredzētajā analogajā valstī (ASV). Ieinteresētajām personām bija dota iespēja paziņojumā par procedūras sākšanu noteiktajā termiņā rakstveidā darīt zināmu savu viedokli un lūgt, lai tās uzklausa. Tika uzklausītas visas ieinteresētās personas, kas to pieprasīja un norādīja konkrētus iemeslus, kāpēc tās būtu jāuzklausa.

               (4)

               Lai Baltkrievijas ražotāji eksportētāji saskaņā ar pašu vēlēšanos varētu iesniegt pieprasījumu piemērot atsevišķu režīmu (“AR”), Komisija Baltkrievijas zināmajiem iesaistītajiem ražotājiem eksportētājiem un iestādēm nosūtīja pieprasījuma veidlapas. Divas uzņēmumu grupas Baltkrievijā pieprasīja AR saskaņā ar pamatregulas 9. panta 5. punktu.

               (5)

               Ņemot vērā acīmredzami lielo šajā izmeklēšanā iesaistīto Turcijas un Ukrainas ražotāju eksportētāju, kā arī Kopienas ražotāju un importētāju skaitu, paziņojumā par procedūras sākšanu tika paredzēta izlases veida pārbaude saskaņā ar pamatregulas 17. pantu. Lai Komisija varētu lemt, vai vajadzēs veikt izlases veida pārbaudi, un, ja vajadzēs, lai veiktu atlasi, ražotāji eksportētāji Turcijā un Ukrainā, Kopienas ražotāji, importētāji un pārstāvji, kas rīkojas to vārdā, tika aicināti paziņot par sevi un 15 dienu laikā pēc paziņojuma par procedūras sākšanu publicēšanas sniegt pamatinformāciju par savu darbību, kas saistīta ar attiecīgo ražojumu, kā norādīts paziņojumā par procedūras sākšanu.

               (6)

               Attiecībā uz Turciju izveidoja izlasi, kurā bija četri uzņēmumi vai uzņēmumu grupas, no trīspadsmit uzņēmumiem vai uzņēmumu grupām, kuras bija atbildējušas uz atlases jautājumiem. Tomēr viens no atlasītajiem uzņēmumiem atlases veikšanas procesā nesniedza informāciju par diviem saistītiem Turcijas ražotājiem; šo informāciju tas sniedza ievērojami vēlāk. Neraugoties uz to, diviem saistītajiem uzņēmumiem tika dota iespēja iesniegt pilnībā aizpildītu anketu. Tomēr saistīto uzņēmumu iesniegtā informācija bija nepilnīga un neļāva veikt dempinga aprēķinu. Tāpēc uzņēmumu izslēdza no izlases. Cits Turcijas uzņēmums netika iekļauts sākotnējā izlasē, tomēr tas pieprasīja atsevišķu pārbaudi saskaņā ar pamatregulas 17. panta 3. punktu un noteiktajā termiņā iesniedza pilnībā aizpildītu anketu. Pēc tam to iekļāva izlasē. Eksporta apjoma izteiksmē četri atlasītie uzņēmumi veido 63 % no kopējā dobo profilu eksporta no Turcijas uz Kopienu izmeklēšanas periodā. Saskaņā ar pamatregulas 17. panta 2. punktu notika apspriedes ar attiecīgajām personām, un tām nebija iebildumu.

               (7)

               Attiecībā uz Ukrainu divas Ukrainas uzņēmumu grupas un kāds trešais uzņēmums atbildēja uz anketas jautājumiem un izrādīja vēlmi sadarboties izmeklēšanā. Šo uzņēmumu eksports uz Kopienu izmeklēšanas periodā veidoja aptuveni 30 % no dobo profilu importa no Ukrainas, kā reģistrēts Eurostat datubāzē. Ņemot vērā nelielo to uzņēmumu skaitu, kuri sadarbojās, nolēma, ka tiks veikta pilna izmeklēšana par trim ražotājiem eksportētājiem, kas sadarbojās, un tāpēc netiks izmantota izlases veida pārbaude.

               (8)

               Attiecībā uz dobo profilu importētājiem Komisija visus zināmos importētājus lūdza sniegt informāciju par attiecīgā ražojuma importu un tirdzniecību. Astoņi importētāji piekrita sadarboties, tāpēc neizmantoja izlases veida pārbaudi.

               (9)

               Attiecībā uz Kopienas ražotājiem saskaņā ar pamatregulas 17. pantu izveidoja izlasi, pamatojoties uz lielāko reprezentatīvo dobo profilu ražošanas un EK tirdzniecības apjomu Kopienā, ko pieejamā laikā varēja pamatoti pārbaudīt. Pamatojoties uz informāciju, ko saņēma no Kopienas ražotājiem, Komisija izraudzījās četras uzņēmumu grupas, kurām bija vislielākais ražošanas un tirdzniecības apjoms Kopienā. Kopienas produkcijas ziņā atlasītā uzņēmumu grupa veidoja 52 % no dobo profilu lēstās kopējās produkcijas Kopienā. Saskaņā ar pamatregulas 17. panta 2. punktu notika apspriedes ar attiecīgajām personām, un tām nebija iebildumu. Turklāt pārējos Kopienas ražotājus lūdza iesniegt dažus vispārējus datus kaitējuma analīzes veikšanai. Tomēr viens no atlasītajiem Kopienas ražotājiem neiesniedza atbildes uz anketas jautājumiem un nolēma izmeklēšanā turpmāk nesadarboties. Iekļaujot dažus citus Kopienas ražotājus, kuri piedāvāja sadarboties, tikai nedaudz tiktu ietekmēta izlases reprezentativitāte, tāpēc nolēma neaizstāt šo uzņēmumu, kas pārtrauca sadarbību ar izmeklēšanu.

               (10)

               Komisija nosūtīja anketas atlasītajiem ražotājiem eksportētājiem Turcijā, tiem ražotājiem eksportētājiem Baltkrievijā un Ukrainā, kas sadarbojās, tam vienīgajam ražotājam ASV, kas piedāvāja sadarboties, lai noteiktu normālo vērtību Baltkrievijai, atlasītajiem Kopienas ražotājiem, visiem importētājiem, kuri piedāvāja sadarboties, un visiem zināmajiem lietotājiem. Atbildes uz anketas jautājumiem saņēma no trijām atlasītajām uzņēmumu grupām, kas pārstāvēja 14 Kopienas ražotājus, četrām Turcijas uzņēmumu grupām, viena atsevišķa Turcijas ražotāja eksportētāja, kas ietilpa uzņēmumu grupā, divām Ukrainas uzņēmumu grupām un trešā Ukrainas ražotāja, kas sadarbojās, diviem Baltkrievijas ražotājiem eksportētājiem, kas arī iesniedza pieprasījuma veidlapas par atsevišķu režīmu, un to četriem eksporta importētājiem/īpašniekiem, ar kuriem notika tirdzniecība, izmantojot apstrādes līgumu, ASV ražotāja, kas sadarbojās, trim nesaistītajiem Kopienas importētājiem un viena lietotāja Kopienā. Turklāt pieci citi Kopienas ražotāji sniedza prasītos vispārīgos datus.

               (11)

               Komisija pieprasīja un pārbaudīja visu informāciju, ko tā uzskatīja par vajadzīgu, lai noteiktu dempingu, tā radīto kaitējumu un Kopienas intereses. Pārbaudes apmeklējumus veica šādos uzņēmumos:

                           a)

                           Kopienas ražotāji:

                                       —

                                       Condesa Fabril; Legutiano, Alava, Spānija,

                                       —

                                       Corus Tubes BV; Oosterhout, Nīderlande,

                                       —

                                       Corus Tubes UK; Corby, Apvienotā Karaliste,

                                       —

                                       Lorraine Tubes, Lexy, Francija,

                                       —

                                       Marcegaglia SPA; Gazoldo degli Ippoliti, Mantova, Itālija;

                           b)

                           Turcijas ražotāji eksportētāji:

                                       —

                                       Erbosan Erciyas Boru Sanayii ve Ticaret A.Ș., Kayseri,

                                       —

                                       Noksel Çelik Boru Sanayi A.Ș., Ankara,

                                       —

                                       MMZ Ohnur Boru Profil Üretim San. ve Tic. A.Ș., Stambula,

                                       —

                                       Yücel Boru ve Profil Endüstrisi A.Ș. un saistītais tirgotājs Yücel Boru Ihracat Ithalat ve Pazarlama A.Ș., Stambula;

                           c)

                           Ukrainas ražotāji eksportētāji:

                                       —

                                       Luganskas cauruļu rūpnīca un saistītie uzņēmumi, Luganska un Dņepropetrovska;

                           d)

                           nesaistītie importētāji Kopienā:

                                       —

                                       Kromat Trading Ltd; Londona, Apvienotā Karaliste,

                                       —

                                       JSC Azovlitas; Kauņa, Lietuva.

         1.3.   Izmeklēšanas periods

               (12)

               Dempinga un kaitējuma izmeklēšanu veica par laikposmu no 2007. gada 1. oktobra līdz 2008. gada 30. septembrim (“izmeklēšanas periods” jeb “IP”). Kaitējuma noteikšanai būtisko tendenču pārbaude attiecās uz laikposmu no 2005. gada 1. janvāra līdz izmeklēšanas perioda beigām (“attiecīgais periods”).

         1.4.   Attiecīgais ražojums

               (13)

               Ražojums, par kuru tiek apgalvots, ka tas tiek pārdots par dempinga cenām, ir Baltkrievijas, Turcijas un Ukrainas izcelsmes metinātas dzelzs (izņemot čugunu) vai tērauda (izņemot nerūsējošo tēraudu) caurules un dobie profili ar kvadrātisku vai taisnstūrveida šķērsgriezumu (bet ne caurules, kuras izmanto naftas un gāzes cauruļvados, un polsterējumi, kurus izmanto naftas vai gāzes urbumu urbšanā) (“attiecīgais ražojums”), ko parasti klasificē ar KN kodu 7306 61 92 un 7306 61 99. Ražojumu bieži vien dēvē par “dobo profilu”.

               (14)

               Dobos profilus lielākoties izmanto tērauda konstrukcijās un nesējkonstrukcijās būvniecībā, kā arī kā konstrukciju elementus kuģos, celtņos, pārkraušanas ierīcēs, piekabēs, kravas automobiļos, lauku saimniecību aprīkojumā utt. Dobos profilus var izmantot arī kā metāla furnitūras elementus, sporta un brīvā laikā ierīcēm, rotaļlietām, metāla durvīm un logiem, plauktiem, glabāšanas un iepakošanas iekārtās.

         2.   SŪDZĪBAS ATSAUKŠANA UN PROCEDŪRAS IZBEIGŠANA

               (15)

               Sūdzības iesniedzējs ar 2009. gada 3. jūnija vēstuli Komisijai oficiāli atsauca sūdzību. Sūdzības iesniedzējs norādīja, ka sūdzības atsaukuma iemesls ir tas, ka pašreizējā Kopienas nozares tirgus situācija būtiski atšķiras no tirgus situācijas sūdzības iesniegšanas laikā, jo reālais un šķietamais pieprasījums ES nesen sarucis un tādēļ samazinājies arī imports. Ņemot vērā minētās tirgus situācijas svārstības, sūdzības iesniedzējs nevēlas turpināt lietu, jo tās pamatā bija vēsturisko datu analīze, kuri vairs pilnībā neatbilst pašreizējiem tirgus apstākļiem.

               (16)

               Sūdzības iesniedzējs uzskata, ka šajos apstākļos jebkura negodīga un kaitējoša tirdzniecības darbība būtu labāk novēršama, sākot jaunu lietu, ja nākotnē tam būtu pamats, un tādējādi tiktu risināti visi minētie jautājumi.

               (17)

               Turklāt sūdzības iesniedzējs uzskatīja, ka pašreizējos apstākļos varētu tikt apdraudēta Kopienas nozares dzīvotspēja, ja importa apjomi atkal palielinātos. Jānorāda, ka patlaban attiecīgo ražojumu EK un attiecīgajās valstīs ietekmē nepieredzēti dziļas ekonomisko apstākļu pārmaiņas. Šādos apstākļos ir grūti izteikt pamatotus pieņēmumus par tirgus attīstību īsā un vidējā termiņā, tomēr arī šķiet, ka ekonomiskā situācija ir nepastāvīga un nevar izslēgt kaitējošu dempingu. Ņemot vērā nedrošos vispārējos tirgus apstākļus, uzskata, ka ir lietderīgi uzraudzīt attiecīgā ražojuma importu ES. Šādas uzraudzības procesā iegūta informācija vajadzības gadījumā ļautu Komisijai ātri reaģēt. Piemēram, to varētu izmantot jaunas procedūras uzsākšanai, ja ir izpildītas pamatregulas 5. panta prasības, proti, ir pietiekami prima facie pierādījumi par kaitējošu dempingu.

               (18)

               Komisija arī norāda, ka gadījumā, ja sāk jaunu procedūru par attiecīgo ražojumu un apstākļi to pamato, būtu lietderīgi veikt paātrinātu izmeklēšanu. Pamatregulas 7. panta 1. punktā tiešām paredzēta šāda iespēja, jo tajā atļauta pagaidu pasākumu piemērošana visai drīz pēc uzsākšanas.

               (19)

               Uzraudzības periodam nevajadzētu pārsniegt 24 mēnešus, kopš publiskots, ka tiek izbeigta pašreizējā procedūra.

               (20)

               Saskaņā ar pamatregulas 9. panta 1. punktu procedūru var izbeigt, ja ir atsaukta sūdzība, izņemot gadījumus, kad šāda izbeigšana nav Kopienas interesēs.

               (21)

               Tādēļ tiek paziņots, ka tagadējā stāvokļa analīze, kas minēta iepriekš, par attiecīgo ražojumu un iespējamu jaunu izmeklēšanu nākotnē neapšauba sūdzības iesniedzēja lēmumu par sūdzības atsaukšanu. Tāpēc Komisija uzskatīja, ka pašreizējā procedūra jāizbeidz, jo izmeklēšanā neatklāja apsvērumus, kas norādītu, ka šī procedūras izbeigšana būtu pretrunā Kopienas interesēm. Ieinteresētajām personām sniedza attiecīgu informāciju un iespēju izteikt piezīmes. Tomēr netika saņemtas piezīmes, kas varētu ietekmēt šo lēmumu.

               (22)

               Tāpēc Komisija secina, ka jāizbeidz antidempinga procedūra attiecībā uz Baltkrievijas, Turcijas un Ukrainas izcelsmes metinātu dzelzs (izņemot čugunu) vai tērauda (izņemot nerūsējošo tēraudu) cauruļu un dobo profilu ar kvadrātisku vai taisnstūrveida šķērsgriezumu importu Kopienā, nenosakot antidempinga pasākumus,

         IR NOLĒMUSI ŠĀDI.
   1. pants
   Ar šo izbeidz antidempinga procedūru attiecībā uz Baltkrievijas, Turcijas un Ukrainas izcelsmes tādu metinātu dzelzs (izņemot čugunu) vai tērauda (izņemot nerūsējošo tēraudu) cauruļu un dobo profilu ar kvadrātisku vai taisnstūrveida šķērsgriezumu (bet ne cauruļu, kuras izmanto naftas un gāzes cauruļvados, un polsterējumu, kurus izmanto naftas vai gāzes urbumu urbšanā) importu, ko parasti klasificē ar KN kodu 7306 61 92 un 7306 61 99.
   2. pants
   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.

      Briselē, 2009. gada 4. septembrī

            Komisijas vārdā –

            Komisijas locekle

         Catherine ASHTON

      (1)  OV L 56, 6.3.1996., 1. lpp.

      (2)  OV C 290, 13.11.2008., 13. lpp.


title: Eiropas Parlamenta Lēmums (2010. gada 5. maijs) par Eiropas Dzelzceļa aģentūras 2008. finanšu gada budžeta izpildes apstiprināšanu

text:
               25.9.2010

               LV

               Eiropas Savienības Oficiālais Vēstnesis

               L 252/178

         EIROPAS PARLAMENTA LĒMUMS
   (2010. gada 5. maijs)
   par Eiropas Dzelzceļa aģentūras 2008. finanšu gada budžeta izpildes apstiprināšanu
   (2010/534/ES)
   EIROPAS PARLAMENTS,
   ņemot vērā Eiropas Dzelzceļa aģentūras 2008. finanšu gada galīgos pārskatus,
   ņemot vērā Revīzijas palātas ziņojumu par Eiropas Dzelzceļa aģentūras 2008. finanšu gada pārskatiem, ar Aģentūras atbildēm (1),
   ņemot vērā Padomes 2010. gada 16. februāra ieteikumu (5827/2010 – C7-0061/2010),
   ņemot vērā EK līguma 276. pantu un Līguma par Eiropas Savienības darbību 319. pantu,
   ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,
   ņemot vērā Eiropas Parlamenta un Padomes 2004. gada 29. aprīļa Regulu (EK) Nr. 881/2004, ar ko izveido Eiropas Dzelzceļa aģentūru (3), un jo īpaši tās 39. pantu,
   ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (4), un jo īpaši tās 94. pantu,
   ņemot vērā Reglamenta 77. pantu un VI pielikumu,
   ņemot vērā Budžeta kontroles komitejas ziņojumu un Transporta un tūrisma komitejas atzinumu (A7-0084/2010),

               1.

               sniedz Eiropas Dzelzceļa aģentūras izpilddirektoram apstiprinājumu par Aģentūras 2008. finanšu gada budžeta izpildi;

               2.

               izklāsta savus konstatējumus turpmāk tekstā iekļautajā rezolūcijā;

               3.

               uzdod priekšsēdētājam šo lēmumu un rezolūciju, kas ir tā neatņemama daļa, nosūtīt Eiropas Dzelzceļa aģentūras izpilddirektoram, Padomei, Komisijai un Revīzijas palātai, kā arī nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Jerzy BUZEK

            Ģenerālsekretārs

         Klaus WELLE

      (1)  OV C 304, 15.12.2009., 89. lpp.

      (2)  OV L 248, 16.9.2002., 1. lpp.

      (3)  OV L 164, 30.4.2004., 1. lpp.

      (4)  OV L 357, 31.12.2002., 72. lpp.
    ---documentbreak---

               25.9.2010

               LV

               Eiropas Savienības Oficiālais Vēstnesis

               L 252/179

         EIROPAS PARLAMENTA REZOLŪCIJA
   (2010. gada 5. maijs)
   ar konstatējumiem, kas ir neatņemama daļa no Lēmuma par Eiropas Dzelzceļa aģentūras 2008. finanšu gada budžeta izpildes apstiprināšanu
   EIROPAS PARLAMENTS,
   ņemot vērā Eiropas Dzelzceļa aģentūras 2008. finanšu gada galīgos pārskatus,
   ņemot vērā Revīzijas palātas ziņojumu par Eiropas Dzelzceļa aģentūras 2008. finanšu gada pārskatiem, ar Aģentūras atbildēm (1),
   ņemot vērā Padomes 2010. gada 16. februāra ieteikumu (5827/2010 – C7-0061/2010),
   ņemot vērā EK līguma 276. pantu un Līguma par Eiropas Savienības darbību 319. pantu,
   ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,
   ņemot vērā Eiropas Parlamenta un Padomes 2004. gada 29. aprīļa Regulu (EK) Nr. 881/2004, ar ko izveido Eiropas Dzelzceļa aģentūru (3), un jo īpaši tās 39. pantu,
   ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (4), un jo īpaši tās 94. pantu,
   ņemot vērā Reglamenta 77. pantu un VI pielikumu,
   ņemot vērā Budžeta kontroles komitejas ziņojumu un Transporta un tūrisma komitejas atzinumu (A7-0084/2010),

               A.

               tā kā Revīzijas palāta norāda, ka tā ir guvusi pamatotu pārliecību par to, ka gada pārskati par 2008. finanšu gadu ir ticami un ka pakārtotie darījumi ir likumīgi un pareizi,

               B.

               tā kā 2009. gada 23. aprīlī Parlaments sniedza Eiropas Dzelzceļa aģentūras izpilddirektoram apstiprinājumu par Aģentūras 2008. finanšu gada budžeta izpildi (5) un lēmumam par budžeta izpildes apstiprināšanu pievienotajā rezolūcijā cita starpā:

                           —

                           atzīmēja, ka Revīzijas palātas 2006. gada ziņojumā norādītais Aģentūras 2007. gada galīgais budžets bija EUR 16 600 000, ieskaitot rezervi EUR 1 900 000 apmērā; atzīmēja arī, ka 2007. gada beigās EUR 3 400 000, tostarp rezervi, nācās atcelt un ka vēl EUR 2 700 000 tika pārnesti uz 2008. gadu,

                           —

                           pauda bažas par Revīzijas palātas secinājumu, ka nav izlietoti vairāk kā 35 % no galīgajām apropriācijām, kas, kā uzskata Revīzijas palāta, liecina par nopietnām nepilnībām Aģentūras plānošanas un budžeta procedūrās,

                           —

                           aicināja Aģentūru īpašu uzmanību pievērst savas naudas līdzekļu pārvaldības uzlabošanai – pamatojoties uz 15. panta 5. punktu Regulā (EK) Nr. 2343/2002, kas ir spēkā kopš 2008. gada jūlija un kas nosaka aģentūrām pienākumu īstenot naudas līdzekļu stingru pārvaldību, lai nodrošinātu, ka to naudas līdzekļu atlikumi nepārsniedz pienācīgi pamatotām prasībām vajadzīgo,

               1.

               atzinīgi vērtē to, ka Revīzijas palāta uzskata Aģentūras 2008. gada pārskatus par ticamiem un tiem pakārtotos darījumus kopumā par likumīgiem un pareiziem;

               2.

               atzīmē, ka Aģentūra no Savienības 2008. gada budžeta saņēma EUR 18 000 000 saistību un maksājumu apropriācijās;

      Darbība

               3.

               aicina Aģentūru nākamajam Revīzijas palātas ziņojumam pievienojamajā tabulā salīdzināt veikumu tajā finanšu gadā, kuram jāapstiprina budžeta izpilde, ar veikumu iepriekšējā finanšu gadā, lai budžeta izpildes apstiprinātājiestāde varētu labāk novērtēt Aģentūras darbību no gada gadā;

               4.

               uzsver, ka ir svarīgi, lai Aģentūra, plānojot savu turpmāko darbību, noteiktu SMART mērķus un RACER rādītājus, saskaņā ar kuriem varētu novērtēt paveikto; tomēr atzīmē, ka Aģentūra ir paziņojusi, ka ir ņēmusi vērā šīs piezīmes, izstrādājot darba programmu 2009. gadam; aicina Aģentūru arī apsvērt Ganta diagrammas ieviešanu visu tās pamatdarbību plānošanā, lai precīzi varētu noteikt, cik daudz laika katrs darbinieks pavada, strādājot pie konkrēta projekta, un lai sekmētu uz rezultātu gūšanu orientētu pieeju;

               5.

               pieņem zināšanai Revīzijas palātas konstatējumu, ka Aģentūras darbība notiek divās vietās (Valensjēnā un Lillē) un ka tas rada papildu izmaksas;

      Apropriāciju pārnešana

               6.

               pieņem zināšanai Revīzijas palātas konstatējumu, ka 2009. gadā ir pārnesti vairāk nekā EUR 4 100 000, no kuriem apmēram EUR 3 900 000 attiecas uz administratīvajiem un darbības izdevumiem (proti, 57 % no gada budžeta II un III sadaļas apropriācijām); uzsver, ka šī situācija atklāj grūtības, ar kurām Aģentūra saskaras savas darbības plānošanā un attiecīgā budžeta pārvaldībā;

      Iepirkuma procedūras

               7.

               pauž bažas par Revīzijas palātas veiktajā revīzijā konstatētajām iepirkuma procedūru nepilnībām;

               8.

               pauž atzinību Aģentūrai, ka tā ir izstrādājusi rīcības plānu, lai novērstu Revīzijas palātas konstatētās iepirkuma procedūru nepilnības, kas mazināja šo procedūru pārredzamību;

      Iekšējā revīzija

               9.

               atzīst, ka kopš 2006. gada ir īstenoti 32 ieteikumi no 36, ko izstrādāja Iekšējās revīzijas dienests (IRD); no četriem ieteikumiem, kas vēl tiek īstenoti, viens vērtējams kā “neatliekams” un trīs – kā “ļoti svarīgi”; tāpēc mudina Aģentūru īstenot dažus iekšējās kontroles standartus, kas saistīti ar banku paraksta tiesībām, pienākumu nošķiršanu, jutīgajām amata vietām un deleģēšanas pilnvaru saglabāšanu;

               10.

               norāda, ka lēmumam par budžeta izpildes apstiprināšanu ir pievienoti arī horizontāla rakstura konstatējumi, un sakarā ar tiem vērš uzmanību uz Parlamenta 2010. gada 5. maija rezolūciju (6) par aģentūru darbību, finanšu pārvaldību un kontroli.

      (1)  OV C 304, 15.12.2009., 89. lpp.

      (2)  OV L 248, 16.9.2002., 1. lpp.

      (3)  OV L 164, 30.4.2004., 1. lpp.

      (4)  OV L 357, 31.12.2002., 72. lpp.

      (5)  OV L 255, 26.9.2009., 167. lpp.

      (6)  Pieņemtie teksti, P7_TA(2010)0139 (skatīt šā Oficiālā Vēstneša 241. lpp.).


title: 2014/143/ES: Padomes Lēmums ( 2014. gada 11. marts ) par nostāju, kas Eiropas Savienības vārdā jāieņem Apvienotajā lauksaimniecības komitejā, kura izveidota ar Nolīgumu starp Eiropas Kopienu un Šveices Konfederāciju par lauksaimniecības produktu tirdzniecību, attiecībā uz minētās komitejas Lēmuma Nr. 2/2003 grozījumiem

text:
               17.3.2014

               LV

               Eiropas Savienības Oficiālais Vēstnesis

               L 78/1

      PADOMES LĒMUMS

   (2014. gada 11. marts)
   par nostāju, kas Eiropas Savienības vārdā jāieņem Apvienotajā lauksaimniecības komitejā, kura izveidota ar Nolīgumu starp Eiropas Kopienu un Šveices Konfederāciju par lauksaimniecības produktu tirdzniecību, attiecībā uz minētās komitejas Lēmuma Nr. 2/2003 grozījumiem
   (2014/143/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 207. panta 4. punktu saistībā ar 218. panta 9. punktu,
   ņemot vērā Eiropas Komisijas priekšlikumu,
   tā kā:

               (1)

               Nolīgums starp Eiropas Kopienu un Šveices Konfederāciju par lauksaimniecības produktu tirdzniecību (1) (turpmāk "Nolīgums") stājās spēkā 2002. gada 1. jūnijā.

               (2)

               Ar Nolīguma 6. pantu tiek izveidota Apvienotā lauksaimniecības komiteja (turpmāk "komiteja"), kas ir atbildīga par Nolīguma pārvaldību un tā labu darbību.

               (3)

               Saskaņā ar Nolīguma 6. panta 4. punktu Komiteja ar Lēmumu Nr. 1/2003 pieņēma savu reglamentu (2).

               (4)

               Saskaņā ar Nolīguma 6. panta 7. punktu tika izveidotas vairākas darba grupas, kas vajadzīgas, lai pārvaldītu Nolīguma pielikumus, tostarp darba grupa par cilmes vietu nosaukumu aizsardzību (ACVN) un par ģeogrāfiskās izcelsmes norāžu aizsardzību (AĢIN) ("ACVN un AĢIN darba grupa"), un to darba uzdevumi tika apstiprināti ar komitejas Lēmumu Nr. 2/2003 (3). Saskaņā ar minētā lēmuma pielikumu ACVN un AĢIN darba grupas galvenais uzdevums ir izskatīt jautājumus attiecībā uz ACVN un AĢIN savstarpējo aizsardzību.

               (5)

               Savienība un Šveice 2011. gadā noslēdza nolīgumu par cilmes vietu nosaukumu un ģeogrāfiskās izcelsmes norāžu aizsardzību (4), ar kuru Nolīgums tika grozīts, tam pievienojot 12. pielikumu par lauksaimniecības produktu un pārtikas produktu cilmes vietu nosaukumu un ģeogrāfiskās izcelsmes norāžu aizsardzību.

               (6)

               ACVN un AĢIN darba grupa sapulcējās, lai apsvērtu jo īpaši lēmuma Nr. 2/2003 grozīšanu attiecībā uz darba grupas darba uzdevumiem, ar nolūku ņemt vērā Nolīgumā izdarīto minēto grozījumu.

               (7)

               Ir lietderīgi noteikt nostāju, kas Savienības vārdā ir jāieņem komitejā attiecībā uz Lēmuma Nr. 2/2003 grozīšanu.

               (8)

               Tādēļ Savienības nostājas komitejā pamatā vajadzētu būt pievienotajam lēmuma projektam,

         IR PIEŅĒMUSI ŠO LĒMUMU.
   1. pants
   Nostājas, kas Savienības vārdā jāieņem Apvienotajā lauksaimniecības komitejā, pamatā ir komitejas lēmuma projekts, kas pievienots šim lēmumam.
   Savienības pārstāvji komitejā drīkst vienoties par tehniskām izmaiņām lēmuma projektā bez Padomes papildu lēmuma.
   2. pants
   Komitejas lēmumu publicē Eiropas Savienības Oficiālajā Vēstnesī.
   3. pants
   Šis lēmums stājas spēkā dienā, kad to publicē Eiropas Savienības Oficiālajā Vēstnesī.

      Briselē, 2014. gada 11. martā

            Padomes vārdā –

            priekšsēdētājs

         G. STOURNARAS

      (1)  OV L 114, 30.4.2002., 132. lpp.

      (2)  Apvienotās komitejas, kura izveidota ar Nolīgumu starp Eiropas Kopienu un Šveices Konfederāciju par lauksaimniecības produktu tirdzniecību, Lēmums Nr. 1/2003 (2003. gada 21. oktobris) par iekšējā reglamenta pieņemšanu (OV L 303, 21.11.2003., 24. lpp.).

      (3)  Apvienotās lauksaimniecības komitejas, kas izveidota ar Nolīgumu starp Eiropas Kopienu un Šveices Konfederāciju par lauksaimniecības produktu tirdzniecību, Lēmums Nr. 2/2003 (2003. gada 21.oktobris) par darba grupu izveidi un minēto grupu darba uzdevumu apstiprināšanu (OV L 303, 21.11.2003, 27. lpp.).

      (4)  Nolīgums starp Eiropas Savienību un Šveices Konfederāciju par lauksaimniecības produktu un pārtikas produktu cilmes vietu nosaukumu un ģeogrāfiskās izcelsmes norāžu aizsardzību, ar kuru groza Nolīgumu starp Eiropas Kopienu un Šveices Konfederāciju par lauksaimniecības produktu tirdzniecību (OV L 297, 16.11.2011., 3. lpp.).

      PROJEKTS
      APVIENOTĀS LAUKSAIMNIECĪBAS KOMITEJAS LĒMUMS Nr. …/2014
      (… gada …)
      par grozījumiem Apvienotās lauksaimniecības komitejas, kas izveidota ar Nolīgumu starp Eiropas Kopienu un Šveices Konfederāciju par lauksaimniecības produktu tirdzniecību, lēmumā Nr. 2/2003 (2003. gada 21.oktobris) par darba grupu izveidošanu un minēto grupu darba uzdevumu apstiprināšanu
      APVIENOTĀ LAUKSAIMNIECĪBAS KOMITEJA,
      ņemot vērā Nolīgumu starp Eiropas Kopienu un Šveices Konfederāciju par lauksaimniecības produktu tirdzniecību un jo īpaši tā 6. panta 7. punktu,
      tā kā:

                  (1)

                  Nolīgums starp Eiropas Kopienu un Šveices Konfederāciju par lauksaimniecības produktu tirdzniecību (turpmāk "Nolīgums") stājās spēkā 2002. gada 1. jūnijā.

                  (2)

                  Nolīguma 12. pielikums attiecas uz lauksaimniecības produktu un pārtikas produktu cilmes vietu nosaukumu un ģeogrāfiskās izcelsmes norāžu aizsardzību.

                  (3)

                  Saskaņā ar Nolīguma 12. pielikuma 15. panta 6. punktu ACVN un AĢIN darba grupa palīdz Apvienotajai lauksaimniecības komitejai (turpmāk "komiteja") pēc tās pieprasījuma.

                  (4)

                  Ar komitejas lēmumu Nr. 2/2003 tika izveidotas darba grupas un apstiprināti minēto grupu darba uzdevumi.

                  (5)

                  Pēc 2011. gada 1. decembra nolīguma par lauksaimniecības produktu un pārtikas produktu cilmes vietu nosaukumu un ģeogrāfiskās izcelsmes norāžu aizsardzību pieņemšanas, ar ko Nolīgumam tika pievienots 12. pielikums, ir jāgroza komitejas lēmums Nr. 2/2003, jo īpaši attiecībā uz pamatojumu Nolīgumā un ACVN un AĢIN darba grupas darba uzdevumiem,

            IR PIEŅĒMUSI ŠO LĒMUMU.
      1. pants
      Apvienotās lauksaimniecības komitejas Lēmuma Nr. 2/2003 (2003. gada 21. Oktobris) par darba grupu izveidošanu un minēto grupu darba uzdevumu apstiprināšanu pielikumu attiecībā uz ACVN un AĢIN darba grupugroza šādi:

                  1)

                  daļu "ACVN un AĢIN darba grupa" aizstāj ar:
                  "ACVN un AĢIN darba grupa"

                     Pamatojums Nolīgumā (12. pielikums)

                  15. panta 6. punkts 12. pielikumā par lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību.
                  Saskaņā ar 15. pantu darba grupas darba uzdevumi ir šādi:

                              1.

                              izskatīt visus jautājumus, kas saistīti ar 12. pielikumu un tā īstenošanu,

                              2.

                              periodiski izvērtēt Pušu iekšējo tiesību aktu un normatīvo noteikumu attīstību tajās jomās, uz kurām attiecas 12. pielikums,

                              3.

                              jo īpaši izstrādāt priekšlikumus, kas jāiesniedz Apvienotajā komitejā, lai pielāgotu un atjauninātu 12. pielikuma papildinājumus."

            2. pants
      Šis lēmums stājas spēkā 2014. gada ….

         …,

               Apvienotās lauksaimniecības komitejas vārdā —

               Eiropas Savienības delegācijas vadītājs

               Šveices delegācijas vadītājs

               Komitejas sekretārs


title: Politikas un drošības komitejas Lēmums EUPT/1/2007 ( 2007. gada 15. maijs ), ar ko pagarina amatu pilnvaru termiņu ES Plānošanas grupas ( EUPT Kosova) vadītājam, ņemot vērā iespējamu ES krīzes pārvarēšanas operāciju Kosovā tiesiskuma jomā un citās iespējamās jomās

text:
               25.5.2007

               LV

               Eiropas Savienības Oficiālais Vēstnesis

               L 133/49

      POLITIKAS UN DROŠĪBAS KOMITEJAS LĒMUMS EUPT/1/2007
   (2007. gada 15. maijs),
   ar ko pagarina amatu pilnvaru termiņu ES Plānošanas grupas (EUPT Kosova) vadītājam, ņemot vērā iespējamu ES krīzes pārvarēšanas operāciju Kosovā tiesiskuma jomā un citās iespējamās jomās
   (2007/358/KĀDP)
   POLITIKAS UN DROŠĪBAS KOMITEJA,
   ņemot vērā Līgumu par Eiropas Savienību, un jo īpaši tā 25. panta,
   ņemot vērā Padomes Vienoto rīcību 2006/304/KĀDP (2006. gada 10. aprīlis), ar ko izveido ES Plānošanas grupu (EUPT Kosova) saistībā ar iespējamu ES krīzes pārvarēšanas operāciju Kosovā tiesiskuma jomā un citās iespējamās jomās (1), un jo īpaši tās 6. panta 2. punktu,
   tā kā:

               (1)

               Vienotās rīcības 2006/304/KĀDP 6. pantā paredzēts, ka Padome pilnvaro Politikas un drošības komiteju (PDK) pieņemt attiecīgus lēmumus saskaņā ar Līguma 25. pantu, tostarp pēc ģenerālsekretāra/Augstā pārstāvja ierosinājuma iecelt ES Plānošanas grupas (EUPT Kosova) vadītāju.

               (2)

               PDK 2006. gada 2. maijā pieņēma Lēmumu EUPT/1/2006 (2), ar ko Casper Klynge kungu ieceļ par ES Plānošanas grupas (EUPT Kosova) vadītāju.

               (3)

               Padome 2006. gada 11. decembrī pieņēma Vienoto rīcību 2006/918/KĀDP (3), ar ko groza un līdz 2007. gada 31. maijam pagarina Vienoto rīcību 2006/304/KĀDP.

               (4)

               PDK 2006. gada 12. decembrī pieņēma Lēmumu EUPT/2/2006 (4), ar ko Casper Klynge kunga kā ES Plānošanas grupas (EUPT Kosova) vadītāja pilnvaras pagarina līdz 2007. gada 31. maijam.

               (5)

               Padome 2007. gada 14. maijā pieņēma Vienoto rīcību 2007/334/KĀDP, ar ko groza un līdz 2007. gada 1. septembrim pagarina Vienoto rīcību 2006/304/KĀDP.

               (6)

               Ģenerālsekretārs/Augstais pārstāvis ir ierosinājis pagarināt Casper Klynge kunga pilnvaru termiņu ES Plānošanas grupas (EUPT Kosova) vadītāja amatā līdz EUPT Kosova pilnvaru beigām.

               (7)

               Tādēļ ES Plānošanas grupas (EUPT Kosova) vadītāja amata pilnvaru termiņš būtu jāpagarina līdz EUPT Kosova pilnvaru beigām,

         IR PIEŅĒMUSI ŠO LĒMUMU.
   1. pants
   Ar šo Casper Klynge kunga pilnvaru termiņu ES Plānošanas grupas (EUPT Kosova) vadītāja amatā pagarina līdz EUPT Kosova pilnvaru beigām, ņemot vērā iespējamu ES krīzes pārvarēšanas operāciju Kosovā tiesiskuma jomā un citās iespējamās jomās.
   2. pants
   Šis lēmums stājas spēkā tā pieņemšanas dienā.
   To piemēro līdz EUPT Kosova pilnvaru beigām.

      Briselē, 2007. gada 15. maijā

            Politikas un drošības komitejas vārdā —

            priekšsēdētājs

         C. von GOETZE

      (1)  OV L 112, 26.4.2006., 19. lpp. Vienotajā rīcībā jaunākie grozījumi izdarīti ar Vienoto rīcību 2007/334/KĀDP, OV L 125, 15.5.2007., 29. lpp.

      (2)  OV L 130, 18.5.2006., 42. lpp.

      (3)  OV L 349, 12.12.2006., 57. lpp.

      (4)  OV L 365, 21.12.2006., 88. lpp.


title: Eiropas Parlamenta un Padomes Lēmums (ES) 2017/344 (2016. gada 14. decembris) par neparedzēto izdevumu rezerves izmantošanu 2017. gadā

text:
               28.2.2017

               LV

               Eiropas Savienības Oficiālais Vēstnesis

               L 50/57

         EIROPAS PARLAMENTA UN PADOMES LĒMUMS (ES) 2017/344
   (2016. gada 14. decembris)
   par neparedzēto izdevumu rezerves izmantošanu 2017. gadā
   EIROPAS PARLAMENTS UN EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Eiropas Parlamenta, Padomes un Komisijas 2013. gada 2. decembra Iestāžu nolīgumu par budžeta disciplīnu, sadarbību budžeta jautājumos un pareizu finanšu pārvaldību (1) un jo īpaši tā 14. punkta otro daļu,
   ņemot vērā Eiropas Komisijas priekšlikumu,
   tā kā:

               (1)

               Padomes Regulas (ES, Euratom) Nr. 1311/2013 (2) 13. pantā ir noteikta neparedzēto izdevumu rezerve līdz 0,03 % apjomā no Savienības nacionālā kopienākuma.

               (2)

               Saskaņā ar minētās regulas 6. pantu Komisija ir aprēķinājusi neparedzēto izdevumu rezerves absolūto summu 2017. gadam (3).

               (3)

               Pēc tam, kad ir izvērtētas visas pārējās finansiālās iespējas, lai reaģētu uz neparedzētiem apstākļiem daudzgadu finanšu shēmas 3. izdevumu kategorijas (Drošība un pilsoniskums) un 4. izdevumu kategorijas (Globālā Eiropa) 2017. gadam paredzēto saistību maksimālā apjoma ietvaros, un ņemot vērā elastības instrumenta izmantošanu par visu 2017. gadā pieejamo summu EUR 530 miljonu apmērā, šķiet nepieciešami migrācijas, bēgļu un drošības krīzes radīto vajadzību risināšanai izmantot neparedzēto izdevumu rezervi, Savienības 2017. finanšu gada vispārējā budžetā palielinot saistību apropriācijas virs saistību maksimālā apjoma, kas daudzgadu finanšu shēmā paredzēts 3. un 4. izdevumu kategorijai.

               (4)

               Ņemot vērā šo īpašo situāciju, tā atbilst galējas nepieciešamības apstākļiem, kas minēti 13. panta 1. punktā Eiropas Parlamenta un Padomes Regulā (ES, Euratom) Nr. 1311/2013.

               (5)

               Lai pēc iespējas saīsinātu laiku, kas vajadzīgs neparedzēto izdevumu rezerves izmantošanai, šis lēmums būtu jāpiemēro no 2017. finanšu gada sākuma,

         IR PIEŅĒMUŠI ŠO LĒMUMU.
   1. pants
   Eiropas Savienības vispārējā budžetā 2017. finanšu gadam izmanto neparedzēto izdevumu rezervi, lai nodrošinātu saistību apropriācijas EUR 1 176 030 960 apmērā, pārsniedzot daudzgadu finanšu shēmas saistību maksimālo apjomu 3. izdevumu kategorijā (Drošība un pilsoniskums), un saistību apropriācijas EUR 730 120 000 apmērā, pārsniedzot daudzgadu finanšu shēmas saistību maksimālo apjomu 4. izdevumu kategorijā (Globālā Eiropa).
   2. pants
   Kopējo no 1. panta izrietošo saistību apropriāciju summu EUR 1 906 150 960 kompensē ar saistību maksimālā apjoma rezervēm, kas 2017.–2019. gadam paredzētas šādās daudzgadu finanšu shēmas izdevumu kategorijās:

               a)

               2017. gadā:

                           i)

                           2. izdevumu kategorija (Ilgtspējīga izaugsme: dabas resursi): EUR 575 000 000;

                           ii)

                           5. izdevumu kategorija (Administrācija): EUR 507 268 804;

               b)

               2018. gadā: 5. izdevumu kategorija (Administrācija): EUR 570 000 000;

               c)

               2019. gadā: 5. izdevumu kategorija (Administrācija): EUR 253 882 156.

         3. pants
   Šis lēmums stājas spēkā dienā, kad to publicē Eiropas Savienības Oficiālajā Vēstnesī.
   To piemēro no 2017. gada 1. janvāra.

      Strasbūrā, 2016. gada 14. decembrī

            Eiropas Parlamenta vārdā –

            priekšsēdētājs

         M. SCHULZ

            Padomes vārdā –

            priekšsēdētājs

         I. KORČOK

      (1)  OV C 373, 20.12.2013., 1. lpp.

      (2)  Padomes Regula (ES, Euratom) Nr. 1311/2013 (2013. gada 2. decembris), ar ko nosaka daudzgadu finanšu shēmu 2014.–2020. gadam (OV L 347, 20.12.2013., 884. lpp.).

      (3)  Komisijas 2016. gada 30. jūnija paziņojums Padomei un Eiropas Parlamentam par tehniskajām korekcijām 2017. gada finanšu shēmā atbilstoši NKI izmaiņām (COM(2016) 311).


title: 2013/343/ES: Padomes Lēmums ( 2013. gada 1. jūlijs ), ar ko ieceļ Eiropas Ekonomikas un sociālo lietu komitejas locekļus no Horvātijas

text:
               2.7.2013

               LV

               Eiropas Savienības Oficiālais Vēstnesis

               L 183/9

         PADOMES LĒMUMS
   (2013. gada 1. jūlijs),
   ar ko ieceļ Eiropas Ekonomikas un sociālo lietu komitejas locekļus no Horvātijas
   (2013/343/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 302. pantu,
   ņemot vērā Eiropas Atomenerģijas kopienas dibināšanas līgumu un jo īpaši tā 106.a pantu,
   ņemot vērā Horvātijas Pievienošanās aktu un jo īpaši tā 23. pantu,
   ņemot vērā Horvātijas Republikas valdības priekšlikumu,
   ņemot vērā Eiropas Komisijas atzinumu,
   tā kā:

               (1)

               Padome 2010. gada 13. septembrī pieņēma Lēmumu 2010/570/ES, Euratom, ar ko laikposmam no 2010. gada 21. septembra līdz 2015. gada 20. septembrim ieceļ Eiropas Ekonomikas un sociālo lietu komitejas locekļus (1).

               (2)

               Pēc Horvātijas Republikas pievienošanās Eiropas Savienībai, Eiropas Ekonomikas un sociālo lietu komiteja būtu jāpapildina, ieceļot deviņus locekļus, kas jāizraugās no darba devēju organizācijām, darba ņēmēju organizācijām un citām organizācijām, kas pārstāv pilsonisko sabiedrību, jo īpaši sociālekonomiskajā, pilsoniskajā, profesionālajā un kultūras jomā,

         IR PIEŅĒMUSI ŠO LĒMUMU.
   1. pants
   Ar šo laikposmam no 2013. gada. 1. jūlija līdz 2015. gada 20. septembrim par Eiropas Ekonomikas un sociālo lietu komitejas locekļiem ieceļ šādas personas:

               —

               Davor MAJETIĆ, Director General HUP (Croatian Employers Association)

               —

               Dragica MARTINOVIĆ DŽAMONJA, Director, Representative Office in Brussels, Croatian Chamber of Economy

               —

               Violeta JELIĆ, General Secretary of the Croatian Chamber of Trades and Crafts

               —

               Marija HANŽEVAČKI, General Secretary, Independent Trade Unions of Croatia

               —

               Anica MILIĆEVIĆ-PEZELJ, Executive Secretary, UATUC (Union of Autonomous Trade Unions of Croatia)

               —

               Vilim RIBIĆ, President of the Great Council of Independent Union of Research and Higher Education Employees of Croatia

               —

               Lidija PAVIĆ-ROGOŠIĆ, Director, ODRAZ – Sustainable Community Development

               —

               Marina ŠKRABALO, Senior advisor, GONG (Citizens Supervising Voting in an organized manner)

               —

               Toni VIDAN, Coordinator of the Energy and Climate programme of Zelena akcija/ FoE Croatia.

         2. pants
   Šis lēmums stājas spēkā tā pieņemšanas dienā.

      Briselē, 2013. gada 1. jūlijā

            Padomes vārdā –

            priekšsēdētājs

         L. LINKEVIČIUS

      (1)  OV L 251, 25.9.2010., 8. lpp.


title: Politikas un drošības komitejas Lēmums EUSEC /1/2009 ( 2009. gada 25. septembris ), ar ko ieceļ amatā misijas vadītāju Eiropas Savienības konsultāciju un palīdzības misijai saistībā ar drošības sektora reformu Kongo Demokrātiskajā Republikā ( EUSEC RD Congo )

text:
               30.9.2009

               LV

               Eiropas Savienības Oficiālais Vēstnesis

               L 257/40

      POLITIKAS UN DROŠĪBAS KOMITEJAS LĒMUMS
      EUSEC/1/2009
   (2009. gada 25. septembris),
   ar ko ieceļ amatā misijas vadītāju Eiropas Savienības konsultāciju un palīdzības misijai saistībā ar drošības sektora reformu Kongo Demokrātiskajā Republikā (EUSEC RD Congo)
   (2009/723/KĀDP)
   POLITIKAS UN DROŠĪBAS KOMITEJA,
   ņemot vērā Līgumu par Eiropas Savienību un jo īpaši tā 25. panta trešo daļu,
   ņemot vērā Padomes Vienoto rīcību 2009/709/KĀDP (2009. gada 15. septembris) par Eiropas Savienības konsultāciju un palīdzības misiju saistībā ar drošības sektora reformu Kongo Demokrātiskajā Republikā (EUSEC RD Congo) (1) un jo īpaši tās 8. pantu,
   tā kā:

               (1)

               Saskaņā ar Vienotās rīcības 2009/709/KĀDP 8. pantu Padome pilnvaroja Politikas un drošības komiteju (PDK) pieņemt turpmākus lēmumus par misijas vadītāja iecelšanu amatā.

               (2)

                  Jean-Paul MICHEL2008. gada 24. jūnijā tika iecelts par EUSEC RD Congo misijas vadītāju.

               (3)

               Ģenerālsekretārs/Augstais pārstāvis ierosinājis Jean-Paul MICHEL atkārtoti iecelt par misijas vadītāju EUSEC RD Congo,

         IR PIEŅĒMUSI ŠO LĒMUMU.
   1. pants
   Ar šo Jean-Paul MICHEL tiek iecelts par Eiropas Savienības konsultāciju un palīdzības misijas vadītāju saistībā ar drošības sektora reformu Kongo Demokrātiskajā Republikā (EUSEC RD Congo).
   2. pants
   Šis lēmums stājas spēkā 2009. gada 1. oktobrī.

      Briselē, 2009. gada 25. septembrī

            Politikas un drošības komitejas vārdā –

            priekšsēdētājs

         O. SKOOG

      (1)  OV L 246, 18.9.2009., 33. lpp.


title: 2011/553/ES, Euratom: Eiropas Parlamenta Lēmums ( 2011. gada 10. maijs ) par Veselības un patērētāju aizsardzības izpildaģentūras 2009. finanšu gada budžeta izpildes apstiprināšanu

text:
               27.9.2011

               LV

               Eiropas Savienības Oficiālais Vēstnesis

               L 250/79

         EIROPAS PARLAMENTA LĒMUMS
   (2011. gada 10. maijs)
   par Veselības un patērētāju aizsardzības izpildaģentūras 2009. finanšu gada budžeta izpildes apstiprināšanu
   (2011/553/ES, Euratom)
   EIROPAS PARLAMENTS,

               —

               ņemot vērā Eiropas Savienības 2009. finanšu gada vispārējo budžetu (1),

               —

               ņemot vērā Eiropas Savienības 2009. finanšu gada pārskatus (SEC(2010) 963 – C7-0211/2010) (2),

               —

               ņemot vērā Veselības un patērētāju aizsardzības izpildaģentūras 2009. finanšu gada galīgos pārskatus,

               —

               ņemot vērā Komisijas ziņojumu par paveikto darbu attiecībā uz 2008. finanšu gada budžeta izpildes apstiprinājumu (COM(2010) 650) un Komisijas dienestu darba dokumentus ((SEC(2010) 1437 un SEC(2010) 1438), kas pievienoti šim ziņojumam,

               —

               ņemot vērā Komisijas 2010. gada 2. jūnija paziņojumu “Kopsavilkuma pārskats par Komisijas sasniegumiem vadības jomā 2009. gadā” (COM(2010) 281),

               —

               ņemot vērā Komisijas gada ziņojumu budžeta izpildes apstiprinātājiestādei par 2009. gadā veiktajām iekšējām revīzijām (COM(2010) 447) un Komisijas dienestu darba dokumentu (SEC(2010) 994), kas pievienots šim ziņojumam,

               —

               ņemot vērā Revīzijas palātas ziņojumu par Veselības un patērētāju aizsardzības izpildaģentūras 2009. finanšu gada pārskatiem, ar Izpildaģentūras atbildēm (3),

               —

               ņemot vērā deklarāciju par pārskatu ticamību, kā arī par pakārtoto darījumu likumību un pareizību (4), ko Revīzijas palāta iesniegusi saskaņā ar Līguma par Eiropas Savienības darbību 287. pantu,

               —

               ņemot vērā Padomes 2011. gada 15. februāra ieteikumu par apstiprinājumu, ko sniedz izpildaģentūrām par 2009. finanšu gada budžeta izpildi (05893/2011 – C7-0054/2011),

               —

               ņemot vērā EK līguma 274., 275. un 276. pantu, Līguma par Eiropas Savienību 17. panta 1. punktu, Līguma par Eiropas Savienības darbību 317., 318. un 319. pantu un Euratom līguma 179.a un 180.b pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), kas grozīta ar Padomes Regulām (EK, Euratom) Nr. 1995/2006 (6) un (EK) Nr. 1525/2007 (7), un jo īpaši tās 55., 145., 146. un 147. pantu,

               —

               ņemot vērā Padomes 2002. gada 19. decembra Regulu (EK) Nr. 58/2003, ar ko nosaka statūtus izpildaģentūrām, kurām uztic konkrētus Kopienas programmu pārvaldības uzdevumus (8), un jo īpaši tās 14. panta 3. punktu,

               —

               ņemot vērā Komisijas 2004. gada 21. septembra Regulu (EK) Nr. 1653/2004 par finanšu tipa regulu izpildu aģentūrām, piemērojot Padomes Regulu (EK) Nr. 58/2003 par atsevišķu uzdevumu izpildu aģentūru statūtiem attiecībā uz Kopienas programmu pārvaldi (9), un jo īpaši ņemot vērā tās 66. panta pirmo un otro daļu,

               —

               ņemot vērā Komisijas 2004. gada 15. decembra Lēmumu 2004/858/EK, ar kuru izveido Veselības aizsardzības programmas izpildaģentūru Kopienas darbību pārvaldei veselības aizsardzības jomā – atbilstīgi Padomes Regulai (EK) Nr. 58/2003 (10),

               —

               ņemot vērā Komisijas 2008. gada 20. jūnija Lēmumu 2008/544/EK, ar ko groza Lēmumu 2004/858/EK, lai Veselības aizsardzības programmas izpildaģentūru pārveidotu par Veselības un patērētāju izpildaģentūru (11),

               —

               ņemot vērā Reglamenta 76. pantu un VI pielikumu,

               —

               ņemot vērā Budžeta kontroles komitejas ziņojumu un pārējo iesaistīto komiteju atzinumus (A7-0134/2011),

               A.

               tā kā saskaņā ar Līguma par Eiropas Savienību 17. panta 1. punktu Komisija uzņemas atbildību par budžeta izpildi un programmu pārvaldību, un šos pienākumus saskaņā ar Līguma par Eiropas Savienības darbību 317. pantu veic sadarbībā ar dalībvalstīm un ievērojot pareizas finanšu vadības principus,

               1.

               sniedz Veselības un patērētāju aizsardzības izpildaģentūras direktoram apstiprinājumu par Izpildaģentūras 2009. finanšu gada budžeta izpildi;

               2.

               izklāsta savus konstatējumus rezolūcijā, kas ir neatņemama daļa no lēmumiem par Eiropas Savienības 2009. finanšu gada vispārējā budžeta izpildes apstiprināšanu, III iedaļa – Komisija un izpildaģentūras;

               3.

               uzdod priekšsēdētājam šo lēmumu, kā arī lēmumu par Eiropas Savienības 2009. finanšu gada vispārējā budžeta izpildes apstiprināšanu, III iedaļa – Komisija, un rezolūciju, kas ir šo lēmumu neatņemama daļa, nosūtīt Veselības un patērētāju aizsardzības izpildaģentūras direktoram, Padomei, Komisijai, Eiropas Savienības Tiesai un Revīzijas palātai, kā arī nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Jerzy BUZEK

            Ģenerālsekretārs

         Klaus WELLE

      (1)  OV L 69, 13.3.2009.

      (2)  OV C 308, 12.11.2010., 1. lpp.

      (3)  OV C 338, 14.2.2010., 96. lpp.

      (4)  OV C 308, 12.11.2010., 129. lpp.

      (5)  OV L 248, 16.9.2002., 1. lpp.

      (6)  OV L 390, 30.12.2006., 1. lpp.

      (7)  OV L 343, 27.12.2007., 9. lpp.

      (8)  OV L 11, 16.1.2003., 1. lpp.

      (9)  OV L 297, 22.9.2004., 6. lpp.

      (10)  OV L 369, 16.12.2004., 73. lpp.

      (11)  OV L 173, 3.7.2008., 27. lpp.


title: Pieprasījums aizstāvēt deputāta Aldo Patriciello imunitāti Eiropas Parlamenta 2009. gada 5. maija lēmums par pieprasījumu aizstāvēt Aldo Patriciello imunitāti un privilēģijas (2009/2021(IMM))

text:
               5.8.2010

               LV

               Eiropas Savienības Oficiālais Vēstnesis

               CE 212/124

         Otrdiena, 2009. gada 5. maijaPieprasījums aizstāvēt deputāta Aldo Patriciello imunitāti
   P6_TA(2009)0337
   Eiropas Parlamenta 2009. gada 5. maija lēmums par pieprasījumu aizstāvēt Aldo Patriciello imunitāti un privilēģijas (2009/2021(IMM))
   2010/C 212 E/21

      Eiropas Parlaments,

   ņemot vērā Aldo Patriciello pieprasījumu aizstāvēt viņa imunitāti, un par kuru paziņots 2009. gada 9. marta plenārsēdē, saistībā ar Isernijas apgabaltiesas prokuratūras nesen uzsākto izmeklēšanu,
   ņemot vērā 9. un 10. pantu 1965. gada 8. aprīļa Protokolā par privilēģijām un neaizskaramību Eiropas Kopienās, kā arī 6. panta 2. punktu 1976. gada 20. septembra Aktā par Eiropas Parlamenta deputātu ievēlēšanu tiešās vispārējās vēlēšanās,
   ņemot vērā Eiropas Kopienu Tiesas 1964. gada 12. maija, 1986. gada 10. jūlija un 2008. gada 21. oktobra spriedumus (1),
   ņemot vērā Reglamenta 6. panta 3. punktu un 7. pantu,
   ņemot vērā Juridiskās komitejas ziņojumu (A6-0286/2009),

               1.

               nolemj aizstāvēt Aldo Patriciello imunitāti un privilēģijas;

               2.

               uzdod priekšsēdētājam nekavējoties nosūtīt šo lēmumu un atbildīgās komitejas ziņojumu attiecīgajām Itālijas Republikas iestādēm.

      (1)  [EKT] Lieta 101/63 Wagner/Fohrmann un Krier [1964] (Recueil, 195. lpp.), lieta 149/85 Wybot/Faure u. c. [1986] (Recueil, 2 391. lpp) un apvienotās lietas C-200/07 un C-201/07 Marra/ De Gregorio un Clemente, Krājumā vēl nav publicēts.